**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL VIDAUS REIKALŲ MINISTRO 2016 M. VASARIO 2 D. ĮSAKYMO NR. 1V-74 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“ NR. 10.1.5-ESFA-V-923 PRIEMONĖS „ŽMOGIŠKŲJŲ IŠTEKLIŲ VALDYMO TOBULINIMAS VALSTYBINĖJE TARNYBOJE SISTEMINIU LYGMENIU“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

Nr.

Vilnius

Pakeičiu 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“
Nr. 10.1.5-ESFA-V-923 priemonės „Žmogiškųjų išteklių valdymo tobulinimas valstybinėje tarnyboje sisteminiu lygmeniu“ projektų finansavimo sąlygų aprašą, patvirtintą Lietuvos Respublikos vidaus reikalų ministro 2016 m. vasario 2 d. įsakymu Nr. 1V–74 „Dėl 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.5-ESFA-V-923 priemonės „Žmogiškųjų išteklių valdymo tobulinimas valstybinėje tarnyboje sisteminiu lygmeniu“ projektų finansavimo sąlygų aprašo patvirtinimo“:

1. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki 2 354 352 eurų (dviejų milijonų trijų šimtų penkiasdešimt keturių tūkstančių trijų šimtų penkiasdešimt dviejų eurų) Europos socialinio fondo lėšų. Atsižvelgiant į Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ 9 punktą, pagal Aprašą pasirašant projektų sutartis, leidžiama papildomai skirti iki 480 000 eurų (keturių šimtų aštuoniasdešimties tūkstančių eurų), iš kurių 408 000 eurų (keturi šimtai aštuoni tūkstančiai eurų) – Europos Sąjungos struktūrinių fondų (Europos socialinio fondo lėšos), 72 000 eurų (septyniasdešimt du tūkstančiai eurų) – Lietuvos Respublikos valstybės biudžeto lėšos.“

2. Pripažįstu netekusiu galios 11.3 papunktį.

3. Pakeičiu 13 punktą ir jį išdėstau taip:

„13. Pagal Aprašą galimi pareiškėjai yra valstybės institucijos ir įstaigos, kurios įgaliotos formuoti, dalyvauti formuojant ar įgyvendinti valstybės politiką valstybės tarnybos (įskaitant statutinius valstybės tarnautojus) valdymo, teismų sistemos, prokuratūros ar krašto gynybos srityse ir kurios atitinka Aprašo 16 punkte nurodytus reikalavimus projekto vykdytojui.“

4. Papildau 131 punktu:

„131. Pagal Aprašą galimi partneriai:

131.1. valstybės institucijos ir įstaigos, kurios įgaliotos formuoti, dalyvauti formuojant ar įgyvendinti valstybės politiką valstybės tarnybos (įskaitant statutinius valstybės tarnautojus) valdymo, teismų sistemos, prokuratūros ar krašto gynybos srityse;

131.2. viešosios įstaigos, kurių savininkė – valstybė ir (arba) kurioms suteikti viešojo administravimo įgaliojimai.“

Vidaus reikalų ministras